paragraph_text: Dana 8. ožujka 2012. godine na Međunarodnom festivalu turističkog filma, koji se svake godine održava u okviru turističke burze ITB u Berlinu, promidžbeni film „Oda radosti“ osvojio je u kategoriji turističkih filmova, nagradu Turistički Oskar „Das goldene Stadttor“. Ideju je dala hrvatska čelistica Ana Rucner nakon što je snimka njezine izvedbe Ode radosti s Revijskim i Tamburaškim orkestrom HRT-a i ansamblom Lado polučila velik međunarodni uspjeh. Film je režirao Hrvoje Hribar, a snimatelj je bio Mirko Pivčević. U filmu koji traje ukupno 4,5 minute sudjeluju i Zagrebačka filharmonija, zbor Ivan Goran Kovačić, kao i glazbenici na našim autentičnim narodnim instrumentima poput gajdi, sopila ili lijerice koje je snimio Stjepan Večković.<ref>http://croatia.hr/hr-HR/Naslovna/Vijest/08-ozu-2012/Turisticki-Oskar-Hrvatskoj-turistickoj-zajednici?bmlcMTQ5OA%3d%3d (pristupljeno 9. ožujka 2012.)